

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 48687 / 11.08.2025**

**PROIECT**

**HOTĂRÂREA Nr................/........2025**

**privind aprobarea tarifului aferent utilizării staţiilor de reîncărcare vehicule electrice amplasate pe domeniul public al municipiului Satu Mare**

 Consiliul local al Municipiului Satu Mare,

 Analizând proiectul de hotărâre înregistrat sub nr. 48687 / 11.08.2025, referatul de aprobare al Primarului Municipiului Satu Mare, înregistrat sub nr. 48691/11.08.2025 în calitate de iniţiator, raportul de specialitate comun al Administratorului public al Municipiului Satu Mare, al Compartimentului Iluminat Public și al Directorului executiv al Direcției Economice din cadrul aparatului de specialitate al primarului, înregistrat cu nr. 48693/11.08.2025, avizele comisiilor de specialitate ale Consiliului Local al Municipiului Satu Mare,

 În acord cu prevederile:

* Legii nr. 227/2015 privind Codul fiscal, cu modificările și completările ulterioare,
* art. 14, art. 20 și art. 23 din Legea nr. 273/29.06.2006 privind finanţele publice locale, cu modificările şi completările ulterioare,

 Raportat la prevederile art. 7 alin. (1) alin. (2) din Legea nr. 52/2003 privind transparența decizională în administrația publică, republicată, cu modificările și completăriel ulterioare, prezentul proiect face obiectul dezbaterii publice,

 Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

 În conformitate cu prevederile art. 129 alin. (2) lit. b) coroborat cu alin. (4) lit. c) și lit. g), din O.U.G nr. 57/2019 privind Codul administrativ, cu modificările și completările ulterioare,

 În temeiul prevederilor art. 139 alin. (3) lit. c) și prevederile art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E :**

**Art. 1.** (1) Se aprobă tariful pentru servicii de reîncărcare a vehiculelor electrice, în sumă de 1,458 lei/kwh fără TVA, respectiv 1,765 lei/kwh cu TVA, pentru stațiile de reîncărcare vehicule electrice amplasate pe domeniul public al municipiului Satu Mare.

(2)Tariful intră în vigoare începând cu data de ………..........

(3) În cazul stațiilor de încărcare amplasate în parcările publice cu plată, tariful pentru serviciul de încărcare a vehiculelor electrice nu include și tariful de parcare.

**Art.2.** Tariful va fi actualizat ori de câte ori evoluția elementelor de calcul o va impune, corelat cu modificarea elementelor constitutive ale acestuia.

**Art.3.** Cu ducerea la îndeplinire a prezentei hotărâri se încredințează Primarul municipiului Satu Mare prin Administratorul public al Municipiului Satu Mare și Compartimentul Iluminat Public din aparatul de specialitate al primarului municipiului Satu Mare.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului-Judeţul Satu Mare, Administratorului public al Municipiului Satu Mare, Compartimentului Iluminat Public, Directorului executiv al Direcției Economice din cadrul aparatului de specialitate al primarului și se aduce la cunoștință publică.

**INIŢIATOR PROIECT,**

**PRIMAR**

**KERESKÉNYI GÁBOR**

 **AVIZAT,**

 **SECRETAR GENERAL**

 **MIHAELA MARIA RACOLȚA**

Borbás Pál/2 ex